Skytingen i München 2016

Massedrapet i München 2016 fant sted 22. juli 2016 ved kjøpesenteret Olympia-Einkaufszentrum i Moosach-distriktet i München i Tyskland. Ti personer, inkludert gjerningsmannen, ble drept, og 21 ble skadet.

Gjerningsmannen ble født i München av iranske foreldre. Han vokste opp hos sine foreldre i Maxvorstadt, og hadde både tysk og iransk statsborgerskap. Mannen begikk selvmord etter drapene. 

Hos gjerningsmannen ble det ikke funnet noe politisk motiv for drapene, og han hadde ikke hatt noen kontakt med IS. Derimot opplyste statsadvokaten at 18-åringen hadde lidt av depresjoner. Funn i hans værelse viste at han hadde vært meget opptatt av tilsvarende massemord. 

Skytingen begynte på en McDonald's-restaurant nær kjøpesenteret. Politiet beskrev først en «akutt terrortrussel», og sa at det «ikke er noen indikasjon på islamsk terror», og ba at man ikke spekulerte online om angrepet. Politiet rapporterte først om inntil tre gjerningsmenn med våpen, men dette ble senere justert ned til én. 

I timene etter skytingen mottok politiet en rekke uriktige meldinger, blant annet om hva som hadde skjedd, og hvor mange gjerningsmenn som var på frifot. Det ble gitt uriktige, også antakelig også bevisst, falske advarsler. Borgerne ble ved et smarttelefon-system kalt Katwarn, bedt om å holde seg innendørs.

Referanser 

2016 i Tyskland
Tyske kriminalsaker
Drap
Masseskytinger